Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: Az Alkotmánybíróság a 60/1992. (XI. 17.) AB határozatában (ABH 1992. 275, 277.) megállapította, hogy „a jogalkotásról szóló 1987. évi XI. törvény garanciális szabályainak mellőzésével hozott minisztériumi és egyéb központi
Paragraph Index: 467

Az Alkotmánybíróság a 60/1992. (XI. 17.) AB határozatában (ABH 1992. 275, 277.) megállapította, hogy „a jogalkotásról szóló 1987. évi XI. törvény garanciális szabályainak mellőzésével hozott minisztériumi és egyéb központi állami szervektől származó, jogi iránymutatást tartalmazó leiratok, körlevelek, útmutatók, iránymutatások, állásfoglalások és egyéb informális jogértelmezések kiadása sérti az Alkotmány 2. § (1) bekezdését, így az ezekkel való irányítás gyakorlata alkotmányellenes.” Az Alkotmánybíróság megállapítja, hogy a kérdőívhez mellékelt Tájékoztató nem része az Nbtv.-nek. Ugyanakkor a Tájékoztató 3. oldala első bekezdésének szövege a „C” típusú házastársi nyilatkozatnak az Nbtv. 3. számú mellékletében foglalt tartalmát önkényesen és normatív jelleggel kiterjeszti: egyrészt a törvényszövegben felsoroltakon kívül a felnőtt korú közös háztartásban élő nem hozzátartozókra is kiterjeszti az ellenőrzés lehetőségét; másrészt az ellenőrzés „személyemet érintheti” szavak helyett a „személyükre kiterjedhet” szavakat használja, ami nyilvánvalóan ellentétes az Nbtv.-vel. Ennek alapján az Alkotmánybíróság megállapította, hogy a „C” típusú ellenőrzéshez kapcsolódó kérdőívhez mellékelt Tájékoztató 3. oldala első bekezdése az Alkotmány 2. § (1) bekezdésébe ütközik, ezért alkotmánysértő, ahhoz joghatás nem fűződik, annak semmiféle jogi kötelező ereje nincs. Az Alkotmánybíróság már megállapította: „Az állam szerveinek jogalkotó hatáskörét átfogóan az Alkotmány és

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes